Cymwysterau Proffesiynol, Cymru RHAN 1 Darpariaethau cyffredinol Enwi a dod i rym 1 Enw’r Rheoliadau hyn yw Rheoliadau Cydnabod Cymwysterau Proffesiynol a Gweithredu Cytundebau Cydnabod Rhyngwladol (Diwygio) (Estyn i’r Swistir a Darpariaethau Amrywiol) (Cymru) 2024 a deuant i rym ar 1 Ionawr 2025. Dehongli 2 Yn y Rheoliadau hyn— ystyr “ Cytundeb y Swistir ” (“ the Swiss Agreement ”) yw’r Cytundeb rhwng Teyrnas Unedig Prydain Fawr a Gogledd Iwerddon a Chydffederasiwn y Swistir ar Gydnabod Cymwysterau Proffesiynol a wnaed yn Llundain ar 14 Mehefin 2023 ; ystyr “ Rheoliadau 2023 ” (“ the 2023 Regulations ”) yw Rheoliadau Cydnabod Cymwysterau Proffesiynol a Gweithredu Cytundebau Cydnabod Rhyngwladol (Cymru) (Diwygio etc.) 2023 . RHAN 2 Diwygio Rheoliadau 2023 Diwygio rheoliad 2 o Reoliadau 2023 3 1 Mae rheoliad 2 (dehongli) o Reoliadau 2023 wedi ei ddiwygio fel a ganlyn. 2 Yn lle’r diffiniad o “cyfnod ymaddasu” rhodder— ystyr “ cyfnod ymaddasu ” (“ adaptation perio d”) yw— yn achos ceisydd sy’n gwneud cais gan ddibynnu ar ddal cymwysterau proffesiynol a gafwyd yn y Swistir, gyfnod o ymarfer o dan oruchwyliaeth, yn ddarostyngedig i asesiad ac y gall addysg bellach neu hyfforddiant pellach ddod gydag ef, mewn proffesiwn rheoleiddiedig Cymreig o dan gyfrifoldeb aelod cymwysedig o’r proffesiwn hwnnw; yn achos ceisydd sy’n gwneud cais gan ddibynnu ar ddal cymwysterau proffesiynol a gafwyd ac eithrio yn y Swistir, gyfnod o ymarfer o dan oruchwyliaeth, yn ddarostyngedig i asesiad ac y gall hyfforddiant pellach ddod gydag ef, mewn proffesiwn rheoleiddiedig Cymreig o dan gyfrifoldeb aelod cymwysedig o’r proffesiwn hwnnw; . 3 Hepgorer ““ystyr “ penodedig ” (“ specified ”) yw wedi ei bennu mewn rheoliadau;”. Diwygio rheoliad 8 o Reoliadau 2023 4 Ym mharagraff (6) o reoliad 8 (y weithdrefn sydd i’w dilyn wrth wneud cais am gydnabyddiaeth) o Reoliadau 2023, yn lle “y Deyrnas Unedig” rhodder “Cymru a Lloegr, yr Alban neu Ogledd Iwerddon”. Diwygio rheoliad 11 o Reoliadau 2023 5 Yn lle rheoliad 11 (ffioedd) o Reoliadau 2023 rhodder— Ffioedd 11 1 Caiff rheoleiddiwr Cymreig godi’r ffioedd hynny y mae’n ystyried eu bod yn briodol mewn cysylltiad â chais. 2 Rhaid i unrhyw ffioedd a godir gan reoleiddiwr Cymreig mewn cysylltiad â chais— a bod yn rhesymol ac yn gymesur â chost y cais, a b bod yn dryloyw ac wedi eu cyhoeddi ymlaen llaw. 3 Yn achos ceisydd sy’n gwneud cais gan ddibynnu ar gymwysterau proffesiynol a gafwyd yn y Swistir, rhaid i unrhyw ffioedd fod yn daladwy drwy ddulliau electronig. 4 Yn achos ceisydd sy’n gwneud cais gan ddibynnu ar gymwysterau proffesiynol a gafwyd yn rhywle ac eithrio yn y Swistir, rhaid i unrhyw ffioedd fod yn daladwy drwy ddulliau electronig drwy wefan y rheoleiddiwr Cymreig. Diwygio Atodlen 2 i Reoliadau 2023 6 Ar ôl paragraff 3 o Atodlen 2 (y gwladwriaethau penodedig) i Reoliadau 2023, mewnosoder— 4 Cydffederasiwn y Swistir RHAN 3 Diwygiadau i ddeddfwriaeth mewn perthynas â phroffesiynau trin nwyon wedi eu fflworineiddio at ddiben gweithredu Cytundeb y Swistir, ac mewn cysylltiad â hynny Diwygio Rheoliad (EU) Rhif 517/2014 Senedd Ewrop a’r Cyngor dyddiedig 16 Ebrill 2014 ar nwyon tŷ gwydr wedi eu fflworineiddio, ac sy’n diddymu Rheoliad (EC) Rhif 842/2006 7 Yn Erthygl 10 (hyfforddiant ac ardystio) o Reoliad (EU) Rhif 517/2014 Senedd Ewrop a’r Cyngor dyddiedig 16 Ebrill 2014 ar nwyon tŷ gwydr wedi eu fflworineiddio, ac sy’n diddymu Rheoliad (EC) Rhif 842/2006 — a ym mharagraff 10, yn lle “an EEA EFTA state” rhodder “a specified state”; b yn lle paragraff 16 rhodder— 16 For the purposes of this Article, a ‘specified state’ means a state specified in Schedule 2 to the Recognition of Professional Qualifications and Implementation of International Recognition Agreements (Wales) (Amendment etc.) Regulations 2023. Diwygio Rheoliadau Sylweddau sy’n Teneuo’r Osôn 2015 8 1 Mae Rheoliadau Sylweddau sy’n Teneuo’r Osôn 2015 wedi eu diwygio fel a ganlyn. 2 Ailrifer rheoliad 4 (ystyr “competent”) yn baragraff (1) o’r rheoliad hwnnw. 3 Yn rheoliad 4(1) (fel y’i hailrifwyd gan baragraff (2))— a yn is-baragraffau (a) ac (c)(ii), yn lle “an EEA EFTA state” rhodder “a specified state”; b hepgorer is-baragraff (d); c mewnosoder paragraff newydd (2)— 2 For the purposes of this regulation, a “ specified state ” means a state specified in Schedule 2 to the Recognition of Professional Qualifications and Implementation of International Recognition Agreements (Wales) (Amendment etc.) Regulations 2023. 4 Yn rheoliad 6 (cymwysterau a goruchwyliaeth)— a ym mharagraff (5)(b)(i), yn lle “4(a)” rhodder “4(1)(a)”; b ym mharagraff (6)(a)(i), yn lle “4(c)” rhodder “4(1)(c)”. 5 Yn y nodyn cwr tudalen i Atodlen 2, yn lle “4(a)” rhodder “4(1)(a)”. 6 Yn y nodyn cwr tudalen i Atodlen 3, yn lle “4(c)” rhodder “4(1)(c)”. Jack Sargeant Y Gweinidog Diwylliant, Sgiliau a Phartneriaeth Gymdeithasol, o dan awdurdod Ysgrifennydd y Cabinet dros yr Economi, Ynni a Chynllunio, un o Weinidogion Cymru 18 Tachwedd 2024